Kelinci punika gadhah ukuran kinten-kinten 40 cm panjangipun, kelinci Sumatra gadhah garis-garis awarni soklat, kanthi buntut ingkang warninipun radi abrit, lan ing ngandhap wetengipun gadhah warni pethak. Kelinci punika limrahipun manggén ing wana kanthi inggil 600-1400 mèter saking lumah laut. Kelinci punika kalebet sato kéwan jinis nokturnal, kanthi manggén ing panggénan tilas panggénan kéwan sanèsipun. Pangananipun inggih punika pupusipun ron ingkang enèm lan wit-witan ingkang ukuranipun alit, nanging kelinci Sumatra ingkang dipuntangkaraken dipunparingi panganan wiji-wijian lan woh-wohan.